Prins Harry en Meghan trou: Só lyk haar rok‘n Skermskoot uit die regstreekse uitsending. Prins Harry en Meghan Markle is getroud. Dié egpaar is kort na 13:00 (Suid-Afrikaanse tyd) in die eg verbind by die St. George-kapel in Windsor naby Londen. Meghan, voortaan bekend as die hertogin van Sussex, het die juigende skare gaande gehad toe sy uit die motor klim wat haar tot by die kapel geneem het. Volgens Kensington-paleis is haar eenvoudige en elegante spierwit trourok ontwerp en gemaak deur die bekende Britse ontwerper Clare Waight Keller. Waight Keller is verlede jaar as die eerste vroue- kreatiewe hoof van die geskiedkundige modehuis Givenchy aangestel. Terwyl Catherine op haar troudag met prins William in 2011 die Halo-tiara gedra het wat prins Philip voor koningin Elizabeth se inhuldiging vir haar gegee het, is Meghan se tiara die Filigree-tiara, wat koningin Elizabeth ook vir haar geleen het, berig Elle.com. Die egpaar gaan 14:00 (Suid-Afrikaanse tyd) op ŉ koetsoptog deur die strate van Windsor, waar mense al van vroegdag in die strate saamdrom vir ŉ glimp van die pasgetroudes.